# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 10/2019

# zo zasadnutia Vedenia STU zo dňa 29.05.2019

**PRÍTOMNÍ: podľa prezenčnej listiny**

**PROGRAM:**

1. Otvorenie
2. Informácia o projekte ACCORD
3. Kontrola úloh
4. Ústav manažmentu - ďalšie podmienky prijímania na Bc (ŠO 3.3.20) IPPP 2020-2021
5. Ústav manažmentu - ďalšie podmienky prijímania Bc (ŠO 5.1.2) PP 2020-2021
6. Usmernenie k použitiu účelovej dotácie na podporu úspešných výskumných tímov v rámci programu Horizont 2020
7. Letná univerzita pre stredoškolákov 2019
8. Schválenie účasti na veľtrhu vysokých škôl na Ukrajine
9. Návrh príkazu rektora Opatrenia na odstránenie nedostatkov zistených kontrolou Najvyššieho kontrolného úradu SR v roku 2019
10. Aktualizácia údajov zapísaných na živnostenskom oprávnení Slovenskej technickej univerzity v Bratislave
11. Návrh Dodatku č. 1 k smernici kvestora číslo 2/2016-SK zo dňa 31.7.2016 Vykonávanie finančnej kontroly na Rektoráte STU v Bratislave a na centrálne financovaných súčastiach STU v Bratislave
12. Návrh na odsúhlasenie nájomných zmlúv a dodatkov k nájomným zmluvám
13. Grantová schéma na podporu excelentných tímov mladých výskumníkov – vyhodnotenie výzvy
14. Rôzne

A. Projekty podané za STU v rámci H2020 MSCA

B. Memorandum o spolupráci medzi STU, SAV a UK – návrh

C. Informácia k rekonštrukcii ŠD STU v Bratislave

**K BODU 1: Otvorenie**

V úvode rokovania rektor privítal prítomných, osobitne nového predsedu AS STU, prof. Peciara, ktorý bol zvolený do uvedenej funkcie na zasadnutí AS STU dňa 27.5.2019.

Oboznámil členov vedenia s programom 10. zasadnutia Vedenia STU.

**UZNESENIE: 10.1/2018-SR**

Vedenie STU schvaľuje program 10. zasadnutia vedenia bez pripomienok.

**K BODU 2: Informácia o projekte ACCORD**

Ing. Belko oboznámil prítomných o aktuálnom stave projektu ACOORD.

Informoval o zásadných skutočnostiach, ktoré posúvajú projekt do ďalšieho štádia:

* požiadavka na zmenu spôsobu spolufinancovania nebola odsúhlasená riadiacim orgánom (RO)
  + RO trvá na pôvodnom rozdelení
* RO pripravuje usmernenie č. 2 k vyzvaniu, ktoré bude riešiť zníženie oprávnených výdavkov na projekt na úroveň cca 111 300 tis. EUR namiesto pôvodných 120 tis. EUR
  + cca 8 750 tis. EUR ostáva STU ako súčasť výdavkov na projekt, ale budú kategorizované ako neoprávnené výdavky
  + nie je potrebné prepracovať cost benefit analýzu (CBA)
* je dohodnutý postup s GR MŠVVaŠ SR a zástupcami UK, že bude pripravená nová žiadosť so zapracovaním požiadavky RO na zníženie rozpočtu
* po zapracovaní všetkých pripomienok RO, STU stiahne žiadosť späť v momente, keď bude pripravená kompletne nová žiadosť
* prebiehajú rokovania s Útvarom hodnoty za peniaze – ich vyjadrenie je jednou z povinných príloh žiadosti o NFP, požadujú spresniť niektoré východiskové predpoklady v prípade analýzy dopytu, ktorá je súčasťou CBA + doplniť údaje o prístrojoch
* RO posunul ukončenie projektu z 30.6.2023 na 31.12.2023 - posun o pol roka
* začiatok projektu bol pôvodne plánovaný 1.7.2019 a mal trvať 4 roky, RO chce podpísať zmluvu o NFP k 31.7.2019, tzn. momentálny posun je 1 mesiac, ale aj tento termín nie je podľa predbežných odhadov konečný

V rámci diskusie sa rektor informoval na stav opcie FEI STU. Ing. Belko informoval, že list bol odoslaný na MŠVVaŠ SR, zatiaľ bez spätnej väzby. RO zašle oficiálne písomné stanovisko v lehote.

**UZNESENIE: 10.2/2019-V**

Vedenie STU berie na vedomie aktuálnu informáciu o projekte ACCORD.

**K BODU 3: Kontrola úloh**

Materiál uviedol rektor.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **6.3A/2019-V** | Vedenie STU ukladá aktualizovať „Pravidlá podpory študentských organizácií Slovenskej technickej univerzity v Bratislave“. | 29.05.2019 | prorektorka Bakošová |  | predĺžená |

**UZNESENIE: 10.3/2019-V**

Vedenie STU berie na vedomie stav plnenia úlohy č. 6.3A/2019-V.

**K BODU 4: Ústav manažmentu - ďalšie podmienky prijímania na Bc (ŠO 3.3.20) IPPP 2020-2021**

Materiál uviedla prorektorka Bakošová v zmysle § 9 ods. 1 písm. m) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v spojení s čl. 4 bod 2 vnútorného predpisu STU č. 5/2013 zo dňa 25. 06. 2013. Je potrebné, aby Akademický senát STU schválil Ďalšie podmienky prijímania na štúdium bakalárskych študijných programov investičné plánovanie v priemyselnom podniku v ŠO 3.3.20. odvetvové ekonomiky a manažment v akademickom roku 2020/2021, ktoré sa budú uskutočňovať na Ústave manažmentu STU. STU je povinná podmienky prijatia zverejniť včas, najneskôr do 20. septembra v akademickom roku, ktorý predchádza akademickému roku, v ktorom sa má štúdium začať.

Avizovala zmenu v podpisovaní dokumentu v zmysle volieb na predsedu AS STU.

**UZNESENIE: 10.4/2019-V**

Vedenie STU schvaľuje materiál „Ďalšie podmienky prijímania na štúdium bakalárskych študijných programov investičné plánovanie v priemyselnom podniku v ŠO 3.3.20. odvetvové ekonomiky a manažment v akademickom roku 2020/2021 na Slovenskej technickej univerzite v Bratislave, Ústave manažmentu“ bez pripomienok.

**K BODU 5: Ústav manažmentu - ďalšie podmienky prijímania Bc (ŠO 5.1.2) PP 2020-2021**

Materiál uviedla prorektorka Bakošová v zmysle § 9 ods. 1 písm. m) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v spojení s čl. 4 bod 2 vnútorného predpisu STU č. 5/2013 zo dňa

25. 06. 2013. Je potrebné, aby Akademický senát STU schválil Ďalšie podmienky prijímania na štúdium bakalárskych študijných programov priestorové plánovanie v ŠO 5.1.2. priestorové plánovanie v akademickom roku 2020/2021, ktoré sa budú uskutočňovať na Ústave manažmentu STU. STU je povinná podmienky prijatia zverejniť včas, najneskôr do 20. septembra v akademickom roku, ktorý predchádza akademickému roku, v ktorom sa má štúdium začať.

Avizovala zmenu v podpisovaní dokumentu v zmysle volieb na predsedu AS STU.

**UZNESENIE: 10.5/2019-V**

Vedenie STU schvaľuje materiál „Ďalšie podmienky prijímania na štúdium bakalárskych študijných programov priestorové plánovanie v ŠO 5.1.2. priestorové plánovanie v akademickom roku 2020/2021 na Slovenskej technickej univerzite v Bratislave, Ústave manažmentu“ bez pripomienok.

**K BODU 6: Usmernenie k použitiu účelovej dotácie na podporu úspešných výskumných tímov v rámci programu Horizont 2020**

Materiál uviedol a prezentoval prorektor Szolgay.

Dokument odzrkadľuje závery diskusie z kolégia rektora. Informoval, že účelová dotácia je každoročne pridelená na prípravu nových projektov v rámci programu H2020, nie na personálne výdavky. Ide o pokračujúci mechanizmus, ktorý bol nastavený pror. Biskupičom v roku 2016. V tomto zmysle bola zasielaná v minulosti informácia, okrem samotných riešiteľov, aj prodekanom jednotlivých fakúlt.

Rektor na podnet prorektora Szolgaya otvoril na uvedenú tému diskusiu a vyzval prítomných vyjadriť k existujúcemu usmerneniu názor. Zároveň konštatoval, že univerzita síce vyčlení peniaze špeciálne na podporu projektu, ale dekan následne rozhodne, že nie všetky finančné prostriedky sa dostanú k riešiteľovi. Predseda AS STU, prof. Peciar, dal do pozornosti návrh posielať peniaze priamo riešiteľom projektu, nie dekanom, čo po technickej stránke nie je vylúčené. Kvestor upozornil, že dekan má s projektom spojené určité výdavky na administratívu. Na základe uvedeného sa prítomní priklonili k členeniu FP v pomere 10% pre dekanov a 90% pre riešiteľov.

Prorektorka Vitková navrhla vypracovať komplexný usmerňujúci materiál, ktorý by zahŕňal okrem vedecko-výskumných projektov a projektov H2020 aj projekty typu Interreg, Erasmus+ a pod.

Prítomní skonštatovali, že ide o odlišné typy projektov, teda aj odlišný mechanizmus, financovanie a odložili diskusiu k uvedenej téme na neskôr.

V rámci uvedeného bodu rektor v závere upozornil na problém nevyplatenia finančných prostriedkov pracovníkom, ktorým bolo

udelené ocenenie Cena rektora ešte v marci pri príležitosti Dňa učiteľov. V tejto súvislosti požiadal prorektora Szolgaya o rýchlu nápravu a zaslanie ospravedlňujúceho mailu všetkým oceneným.

**UZNESENIE: 10.6/2019-V**

Vedenie STU berie na vedomie informáciu - Usmernenie k použitiu účelovej dotácie na podporu úspešných výskumných tímov v rámci programu Horizont 2020 s pripomienkami. Po zapracovaní pripomienok a doplnení dokumentu odporúča predložiť materiál na zasadnutie Kolégia rektora STU.

**K BODU 7: Letná univerzita pre stredoškolákov 2019**

Materiál uviedla a prezentovala prorektorka Vitková v súvislosti s organizáciou 11. ročníka LUS.

V úvode informovala, že v materiáli, ktorý bol predložený na KR STU, bol chybne uvedený dátum podujatia. LUS sa uskutoční v termíne 4. – 6. 9. 2019, teda v rovnakom čase ako podujatie MTF – Uni organizované MTF STU. Avšak po diskusiách s MTF oznámila prítomným, že obidve aktivity budú zabezpečené paralelne, t.j. prezentácia fakulty bude koordinovaná s rektorátom. V nadväznosti na uvedené predseda AS STU, prof. Peciar, konštatoval, že v minulosti bolo vyvíjané enormné úsilie presvedčiť vedenia fakúlt vnímať dôležitosť univerzitného rozmeru a koordináciu podujatí centrálne. V závere sa členovia vedenia zhodli na názore, že ak chcú fakulty realizovať takéto projekty, mali by byť vopred konzultované na centrálnej úrovni a ideálne v iných termínoch.

**UZNESENIE: 10.7/2019-V**

Vedenie STU schvaľuje realizáciu projektu „Letná univerzita pre stredoškolákov 2019“ a odporúča vedeniu fakúlt koordinovať termíny a prípravu obdobných podujatí s Rektorátom STU.

**K BODU 8: Schválenie účasti na veľtrhu vysokých škôl na Ukrajine**

Materiál uviedla a prezentovala prorektorka Vitková.

STU sa v novembri roku 2018 a apríli roku 2019 zúčastnila na veľtrhu vysokých škôl “Education abroad“ v Kyjeve. Pre veľký záujem ukrajinských študentov o štúdium v zahraničí je predpoklad prijatia väčšieho počtu študentov z Ukrajiny v nasledujúcich rokoch.

Prorektorka Vitková informovala, že v novembri 2019 je veľtrh opätovne v ponuke s možnosťou rozšírenia o mestá Kharkiv a Dnipro. Upriamila pozornosť prítomných na tri varianty veľtrhu v rôznych cenových kategóriách a požiadala členov vedenia o názor.

Kvestor navrhol, aby sa na financovaní veľtrhu podieľali aj fakulty, s čím prítomní vo všeobecnosti súhlasili. Rektor požiadal prorektorku Vitkovú, aby zistila na fakultách možnosť spolufinancovania a vhodnosť termínu. Keďže TUKE už má skúsenosti s ukrajinskými študentmi, požiadal aj o konzultáciu s nimi. Prorektor Szolgay dal do pozornosti aj dôležitosť získavania zahraničných doktorandov. Prorektorka Bakošová konštatovala, že preferuje novembrový termín veľtrhu a schému finančného zapojenia fakúlt považuje za dobré riešenie. Zároveň dodala, že na ďalšom zasadnutí vedenia bude prezentovať stav prihlásených zahraničných uchádzačov vrátane Ukrajiny.

**UZNESENIE: 10.8/2019-V**

Vedenie STU súhlasí s účasťou na veľtrhu vysokých škôl na Ukrajine s pripomienkami.

**UZNESENIE: 10.8.1/2019-V**

Vedenie STU odporúča osloviť vedenie fakúlt s požiadavkou na možnú spoluúčasť pri realizácii veľtrhu a zistiť, ktorá z uvedených alternatív je pre nich prijateľná.

**K BODU 9: Návrh príkazu rektora Opatrenia na odstránenie nedostatkov zistených kontrolou Najvyššieho kontrolného úradu SR v roku 2019**

Materiál uviedol kvestor ako prijatie opatrení vo forme úloh na odstránenia nedostatkov zistených kontrolou Najvyššieho kontrolného úradu Slovenskej republiky vyplývajúcich z:

* Protokolu o výsledku kontroly Vedecké parky a výskumné centrá číslo Z-002974/2019/1031/BMC (Bratislava),
* Protokolu o výsledku kontroly vedeckých parkov a výskumných centier číslo Z-002641/2019/1030/KGB (Trnava).

Prizvaný: JUDr. Michalička.

**UZNESENIE: 10.9/2019-V**

Vedenie STU prerokovalo návrh príkazu rektora Opatrenia na odstránenie nedostatkov zistených kontrolou Najvyššieho kontrolného úradu SR v roku 2019 bez pripomienok a odporúča predmetný interný predpis vydať.

**K BODU 10: Aktualizácia údajov zapísaných na živnostenskom oprávnení Slovenskej technickej univerzity v Bratislave**

Materiál uviedol kvestor. Prizvaný: JUDr. Michalička.

Ide o postup v zmysle článku IV. bod 3 vnútorného predpisu STU číslo 9/2013 Pravidlá pre vykonávanie podnikateľskej činnosti

na Slovenskej technickej univerzite v Bratislave s cieľom rozšírenia predmetu podnikania, zriadenia a zrušenia prevádzkarní

a aktualizácie zapísaných údajov.

Kvestor informoval prítomných, že vo väčšine prípadov ide o zriadenie/doplnenie prevádzkarní na SvF STU, SjF STU a ŠDaJ STU.

Prorektorka Bakošová upozornila na formálne chyby v dokumente, konkrétne v bode 1, odrážka 3 „Centrálne laboratóriá SvF STU“ a v bode 2 sú uvedené za sebou dve identické zriadenia prevádzkarní. Prítomní upriamili pozornosť aj na zriadenie prevádzkarne v rámci bodu 2 predmetu podnikania „Ubytovacie služby bez poskytovania pohostinných činností“ a žiadali preveriť uvedenú prevádzku.

**UZNESENIE: 10.10/2019-V**

Vedenie STU prerokovalo návrh súčastí STU na aktualizáciu údajov zapísaných na živnostenskom oprávnení STU s pripomienkami.

**UZNESENIE: 10.10.1/2019-V**

Vedenie STU odporúča vyjasniť si predmet podnikania v bode 2 s dekanom SjF STU a predložiť materiál na rokovanie Kolégia rektora STU.

**K BODU 11: Návrh Dodatku č. 1 k smernici kvestora číslo 2/2016-SK zo dňa 31.7.2016 Vykonávanie finančnej kontroly na Rektoráte STU v Bratislave a na centrálne financovaných súčastiach STU v Bratislave**

Materiál uviedol kvestor ako aktualizáciu v zmysle Smernice rektora č.7/2016-SR.

Z hľadiska efektívnosti a lepšej prehľadnosti rektor odporučil do budúcnosti predkladať obdobné materiály formou revízie – sledovania zmien.

**UZNESENIE: 10.11/2019-V**

Vedenie STU schvaľuje Dodatok č. 1 k smernici kvestora číslo 2/2016-SK zo dňa 31.7.2016 Vykonávanie finančnej kontroly na Rektoráte STU v Bratislave a na centrálne financovaných súčastiach STU v Bratislave.

**K BODU 12: Návrh na odsúhlasenie NZ a dodatkov k NZ**

Materiál uviedol a prezentoval kvestor.

**UZNESENIE: 10.12/2019-V**

Vedenie STU prerokovalo žiadosti ÚZ ŠD a J STU, FIIT STU, FEI STU, FCHPT STU, ÚPaKR R-STU, SvF STU a UTI STU o nájom nehnuteľného majetku STU uvedeného v bodoch 1 až 10 tohto materiálu bez pripomienok a odporúča rektorovi žiadosti uvedené v bodoch 1,2 a 5 až 8 tohto materiálu v zmysle článku 3 bod 3 smernice rektora číslo 9/2013-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **MUDr. Eva Konečná**, Karadžičova 53, 811 08 Bratislava,  neštátny lekár v odbore pediatria a dorastový lekár, č. licencie SLK L1A/BA/1123/05. |
|  | Predmet nájmu: | **Dodatkom č. 1** k Nájomnej zmluve ÚZ ŠD a J STU č. 52/2016 R-STU o nájme nebytových priestorov s dobou nájmu od 01.07.2016 do 30.06.2019 **sa od 01.07.2019 menia identifikačné údaje štatutárneho zástupcu prenajímateľa STU v Bratislave a identifikačné údaje prevádzkového riaditeľa ŠD MG a predlžuje sa doba trvania nájmu**; dočasne nepotrebný majetok, nebytové priestory nachádzajúce sa v ŠD Mladá garda, Bratislava na prízemí boku „S“  a to: miestnosť č. 01 HS 01 0007 - ambulancia o výmere 24,40 m2, miestnosť č. 01 HS 01 0008 - skladový priestor o výmere 4,30 m2, miestnosť č. 01 HS 01 0009 chodba o výmere 2,10 m2, miestnosť č. 01 HS 01 0010 hygienické zariadenie o výmere 1,00 m2 a miestnosť č. 01 HS 01 0011A - čakáreň o výmere 14,80 m2 **do 30.06.2022,**  predmet nájmu celkom vo výmere **46,60m2**. |
|  | Účel nájmu: | Liečebno-preventívna starostlivosť pre študentov STU v odbore pediatria a dorastový lekár |
|  | Doba nájmu: | 01.07.2016 - 30. 06.2022 |
|  | Nájomné: | ambulancia - (24,40 m2) - 34,00 €/m2/rok, t. j. 829,60 €/rok,  skladový priestor - (4,30 m2) - 24,00 €/m2/rok, t. j. 103,20 €/rok,  chodba a čakáreň, hygienické zariadenie - (17,90 m2) - 10,00 €/m2/rok, t. j. 179,00 €/rok,  štvrťročná výška nájomného je 277,95 €,  nájomné spolu ročne: **1111,80 €/rok**.  nájomné je v súlade so smernicou1nájomné je v súlade so smernicou1 |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15 dní  po uplynutí daného štvrťroka. Náklady za dodanie služieb budú fakturované paušálnou  sumou do 15 dní po uplynutí príslušného štvrťroka. Prenajímateľ po obdržaní  zúčtovacích faktúr od dodávateľov energií vyhotoví nájomcovi vyúčtovaciu faktúru za  príslušný kalendárny rok. Splatnosť nedoplatku alebo preplatku zo zúčtovacej faktúry je  15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **2.** | **Nájomca:** | **Aldobec technologies, s. r. o.,** Osuského 40, 851 03 Bratislava,  nájomca je zapísaný v OR OS Bratislava I, oddiel: Sro, vložka č. 41198/B. |
|  | Predmet nájmu: | **dodatkom č. 2** k Nájomnej zmluve ÚZ ŠD a J STU č. 62/2015 R-STU spolu s dodatkom č. 1 s dobou nájmu od 01.07.2015 do 30.06.2019 **sa od 01.07.2015 predlžuje doba nájmu;** dočasne nepotrebný majetok, nebytový priestor nachádzajúci sa v ŠD Mladosť, Staré grunty 53, Bratislava na druhom poschodí bloku „C“, internát A pozostávajúci z miestnosti č. 116 – kancelária o výmere 79,75m2, miestnosť č. 113/A – kancelária o výmere 25,35m2 spolu s prísl. ako spoločné priestory (pomerná časť 1,50m2) chodba a WC na bloku A-B **do 31.12.2019**  predmet nájmu spolu vo výmere **105,10 m2.** |
|  | Účel nájmu: | vykonávanie administratívnych činností v rámci podnikania. |
|  | Doba nájmu: | 01.07.2015 - 31.12.2019 |
|  | Nájomné: | miestnosť č. 116 – kancelária (79,75 m2) – 62,00 €/m2/rok, t. j. 4 944,50 €/rok,  miestnosť č. 113/A – kancelária (25,35 m2) – 62,00 €/m2/rok, t. j. 1 571,70 €/rok,  spoločné priestory (1,50m2) – 7,00 €/m2/rok, t. j. 10,50 €/rok,  štvrťročná výška nájomného je 1 631,68 €,  nájomné spolu ročne: 6 526,70 €/rok,  nájomné je v súlade so smernicou 1 |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15 dní  po uplynutí daného štvrťroka. Náklady za dodanie služieb budú fakturované paušálnou  sumou do 15 dní po uplynutí príslušného štvrťroka. Prenajímateľ po obdržaní zúčtovacích  faktúr od dodávateľov energií vyhotoví nájomcovi vyúčtovaciu faktúru za príslušný  kalendárny rok. Splatnosť nedoplatku alebo preplatku zo zúčtovacej faktúry je  15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **3.** | **Nájomca:** | **AMCEF s.r.o.,** 454, Lakšárska Nová Ves 908 76  nájomca je zapísaný v OR OS Trnava, oddiel Sro., vložka č.: 40542/T |
|  | Predmet nájmu: | predmet nájmu; dočasne nepotrebný majetok – nebytový priestor nachádzajúci sa v objekte FIIT STU, Ilkovičova 2 v BA, pozostávajúci z priestorov na 6 poschodí, kancelárie č. 6.17., č. 6.18 a využívanie priestorov kuchynky a respíria na – 6. poschodí. Predmetom nájmu je nebytový priestor o výmere 24,21 m2, využitie kuchynky (13,50 m2 x 0,2 index) a respíria (139,85 m2 x 0,1 index) . |
|  | Účel nájmu: | Nájomca bude nebytové priestory užívať na účely, spojené s predmetom jeho podnikateľskej činnosti – počítačové služby a služby spojené s počítačovým spracovaním údajov a vykonávanie mimoškolskej vzdelávacej činnosti. |
|  | Doba nájmu: | 01.07.2019 – 30.06.2020 |
|  | Nájomné: | Zmluvné strany sa dohodli na nájomnom za obdobie 01.07.2019 do 30.06.2020 (12 mesiacov) **v sume 2 243,67 EUR/rok., t.j. 186,97 EUR/ mesiac** |
|  | Náklady za služby a energie: | náklady na dodanie energií a služieb sú stanovené paušálnou sadzbou vo výške 543,03 EUR  na rok. Náklady fakturované mesačne do 15.dňa príslušného mesiaca. Paušálna sadzba stanovená podľa nákladov predchádzajúceho obdobia za dodanie elektrickej energie, vody,  tepla, teplej vody a služieb celkových priestorov |
|  | Predkladá: | dekanka FIIT STU |

|  |  |  |
| --- | --- | --- |
| **4.** | **Nájomca:** | **EDEN TRAVEL, s.r.o.,**  Vazovova 1, 811 07 Bratislava  nájomca je zapísaný v OR OS Bratislava I, oddiel: Sro, vložka číslo: 41445/B. |
|  | Predmet nájmu: | dočasne nepotrebný majetok, časť nehnuteľnosti – parkovacie miesto č. 4 nachádzajúce sa v kat. úz. Bratislava – Staré mesto, par. č. 21740/9 areál prenajímateľa Vazovova 5, Bratislava, LV č. 2139 ,  predmet nájmu**: 1 parkovacie miesto**. |
|  | Účel nájmu: | striedavé parkovanie osobných motorových vozidiel firmy a klientov |
|  | Doba nájmu: | 01.06.2019 - 31.05.2020 |
|  | Nájomné: | zmluvné strany sa dohodli na nájomnom vo výške 650,00 €/rok/1 státie,  nájomné spolu ročne: **650,00 €**  nájomné je v súlade so smernicou[[1]](#footnote-1) |
|  | Náklady za služby a energie: | ------------- |
|  | Predkladá: | vedúci ÚPaKR R-STU |

|  |  |  |
| --- | --- | --- |
| **5.** | **Nájomca:** | **DUEPO. s.r.o.,** Prešovská 32, 821 08 Bratislava  nájomca je zapísaný v OR OS Bratislava I, oddiel: Sro, vložka číslo: 38391/B. |
|  | Predmet nájmu: | dočasne nepotrebný majetok; nebytový priestor v objekte FCHPT STU na Radlinského 9 v BA, nachádzajúci sa prízemí novej budovy pozostávajúci z miestnosti č. S-120 – sklad o výmere 38,00m2 a spoločných priestorov o výmere 7,41 m2,  predmet nájmu spolu: **45,41 m2.** |
|  | Účel nájmu: | výkon podnikateľskej činnosti nájomcu |
|  | Doba nájmu: | 01.06.2019 – 30.06.2024 |
|  | Nájomné: | skladový priestor č. S-120 (38,00 m2) – 25,00 €/m2/rok, t. j. 950,00 €/rok,  spoločné priestory (7,41 m2) – 15,00 €/m2/rok, t. 111,15 €/rok,  štvrťročná výška nájomného je 265,29€,  nájomné spolu ročne: **1 061,15 €/rok.**  nájomné je v súlade so smernicou1. |
|  | Náklady za služby a energie: | náklady na dodanie energií a služieb budú zálohovo fakturované nájomcovi do 15. dňa 1.  mesiaca daného štvrťroka to v súlade s § 19 ods. 3 zákona 222/2004 Z. z. o dani s pridanej  hodnoty v znení zmien a doplnení, ako opakované plnenie. Splatnosť zálohových faktúr je 14 kalendárnych dní. Výška zálohových platieb bude vypočítaná ako aritmetický priemer  z platieb za uplynulý kalendárny rok. |
|  | Predkladá: | dekan FCHPT STU |

|  |  |  |
| --- | --- | --- |
| **6.** | **Nájomca:** | **Platon Technologies, s.r.o.,** Hlavná 3, 927 01 Šaľa  nájomca je zapísaný v OR OS Trnava I, oddiel: Sro, vložka číslo: 17979/T. |
|  | Predmet nájmu: | dočasne nepotrebný majetok; nebytový priestor v objekte FCHPT STU na Radlinského 9 v BA, nachádzajúci sa prízemí novej budovy pozostávajúci z miestnosti č. S-109 – sklad o výmere 36,00m2 a spoločných priestorov o výmere 7,02 m2,  predmet nájmu spolu: **43,02 m2.** |
|  | Účel nájmu: | výkon podnikateľskej činnosti nájomcu |
|  | Doba nájmu: | 01.06.2019 – 30.06.2024 |
|  | Nájomné: | skladový priestor č. S-109 (36,00 m2) – 100,00 €/m2/rok, t. j. 3 600,00 €/rok,  spoločné priestory (7,02 m2) – 15,00 €/m2/rok, t. 105,30 €/rok,  štvrťročná výška nájomného je 926,33 €,  nájomné spolu ročne: **3 705,30 €/rok.**  nájomné je v súlade so smernicou1. |
|  | Náklady za služby a energie: | náklady na dodanie energií a služieb budú zálohovo fakturované nájomcovi do 15. dňa 1.  mesiaca daného štvrťroka to v súlade s § 19 ods. 3 zákona 222/2004 Z. z. o dani s pridanej  hodnoty v znení zmien a doplnení, ako opakované plnenie. Splatnosť zálohových faktúr je 14 kalendárnych dní. Výška zálohových platieb bude vypočítaná ako aritmetický priemer  z platieb za uplynulý kalendárny rok. |
|  | Predkladá: | dekan FCHPT STU |

|  |  |  |
| --- | --- | --- |
| **7.** | **Nájomca:** | **MlynCoWork o.z.,**  Karpatské námestie 10A, 831 06 Bratislava  nájomca je zapísaný na MV SR, odbor všeobecnej vnútornej správy, odd. vnútorných vecí, č.  spisu: VVS/1-900/90-48411. |
|  | Predmet nájmu: | **dodatkom č. 3** k Nájomnej zmluve ÚZ ŠD a J STU č. 71/2016 R-STU o nájme nebytových priestorov s dobou od 01.05.2016 do 30.06.2019 sa **od 01.07.2019 predlžuje doba trvania nájmu,** dočasne nepotrebný majetok; nebytový priestor v ŠD Mladosť, ul. Staré Grunty 53, Bratislava, nachádzajúci sa na 1. poschodí bloku „I“, internát B, pozostávajúci z miestnosti č. 105 – prevádzkový priestor o výmere 30,80 m2 a spoločný priestor o výmere 14,36m2, **do 30.09.2022,**  predmet nájmu spolu je **45,16m2.** |
|  | Účel nájmu: | prevádzkový priestor na činnosť zameranú na rozvoj vedomostí a zručností študenta |
|  | Doba nájmu: | 01.05.2016 – 30.09.2022 |
|  | Nájomné: | miestnosť č. 105 (30,80 m2) – 30,00 €/m2/rok, t. j. 924,00 €/rok a  spoločný priestor (14,36 m2) – 15,00 €/m2/rok, t. j. 215,40 €/rok,  štvrťročná výška nájomného je 284,85 €,  nájomné spolu ročne: **1 139,40 €.**  nájomné je v súlade so smernicou1 |
|  | Náklady za služby: | preddavky na náklady za opakované dodávanie energií a služieb bude prenajímateľ fakturovať  štvrťročne; za dodanie energií vyfakturuje prenajímateľ zálohovo do 15dní po uplynutí daného  štvrťroka. Náklady za dodanie služieb budú fakturované paušálnou sumou do 15 dní po  uplynutí príslušného štvrťroka. Prenajímateľ po obdržaní zúčtovacích faktúr od dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **8.** | **Nájomca:** | **SunPet, s. r. o.,** Horná 485, 930 36 Horná Potôň,  nájomca je zapísaný v OR OS Trnava, oddiel: Sro, vložka č. 27008/T . |
|  | Predmet nájmu: | **dodatkom č. 1** k Nájomnej zmluve č. 35/2015 R-STU o nájme nebytových priestorov s dobou nájmu od 01.07.2015 do 30.06.2019 **sa od 01.07.2019 predlžuje doba trvania nájmu**, dočasne nepotrebný majetok; nebytový priestor nachádzajúci sa v objekte SvF STU, Technická 5, Bratislava, administratívna miestnosť č. 102.1 o výmere 19,80 m2 **do 30.06.2023**  predmet nájmu celkom o výmere**: 19,80 m2** . |
|  | Účel nájmu: | administratívna činnosť v rámci podnikania . |
|  | Doba nájmu: | 01.07.2015 - 30.06.2023 |
|  | Nájomné: | miestnosť č. 102.1 (19,80 m2) - 52,68 €/m2/rok**,**  t. j.1 043,06 €/rok  štvrťročná výška nájomného je 260,77€,  nájomné spolu ročne: **1 043,06 €.**  nájomné je v súlade so smernicou1 |
|  | Náklady za služby a energie: | preddavky na náklady za opakované dodanie energií a služieb budú nájomcovi fakturované zálohovo do 15 dňa 1. mesiaca príslušného štvrťroka vopred. Nájomca je povinný uhradiť faktúru do 7 dní odo dňa vystavenia faktúry. Výška zálohových platieb bude vypočítaná ako aritmetický priemer z platieb za uplynulý kalendárny rok. Prenajímateľ vyhotoví po uplynutí zúčtovacieho obdobia, najneskôr do 20 dní zúčtovaciu faktúru so splatnosťou 7 kalendárnych dní odo dňa jej vyhotovenia. |
|  | Predkladá: | dekan SvF  STU |

|  |  |  |
| --- | --- | --- |
| **9.** | **Nájomca:** | **IMPERGAM, s.r.o.,** Pionierska 15, 831 02 Bratislava  nájomca je zapísaný v OR OS Bratislava I, oddiel Sro., vložka č.: 66016/B |
|  | Predmet nájmu: | dočasne nepotrebný majetok – nebytový priestor miestnosť č. 340 spolu s pomernou časťou spoločných priestorov (chodba, WC, kuchynka a pod.) na 3. poschodí budovy UTI na Pionierskej 15, Bratislava.  predmet nájmu spolu: **14,90 m2.** |
|  | Účel nájmu: | výkon podnikateľskej činnosti nájomcu |
|  | Doba nájmu: | 01.06.2019 – 30.09.2019 |
|  | Nájomné: | miestnosť č. 340 – 93,13 €/mesačne do 15. dňa príslušného kalendárneho mesiaca za daný mesiac. Nájomca vždy do 15. dňa príslušného mesiaca uhradí náklady za dodanie energii a služieb vo výške 55,88 €/mesačne, t. j. **149,01 €/mesiac**,  nájomné je v súlade so smernicou1 - čl. 5, bod 2 a v súlade s platným cenníkom UTI STU. |
|  | Náklady za služby a energie: | elektrina, teplo, TÚV a SÚV, OLO – 55,88 € mesačne a sú súčasťou mesačného  nájomného |
|  | Predkladá: | vedúca UTI STU |

|  |  |  |
| --- | --- | --- |
| **10.** | **Nájomca:** | **MEDECO spol. s.r.o.**, Bezeková 2034/21, 841 02 Bratislava  nájomca je zapísaný v OR OS Bratislava I, oddiel: Sro, vložka č.:63066/B. |
|  | Predmet nájmu: | **dodatkom č. 4** k Nájomnej Zmluve č. 5/2017 R-STU o nájme nebytových priestorov spolu s dodatkami č. 1 a 3 s dobou nájmu od 01.04.2017 do 31.03.2020 **sa od 01.06.2019 mení (zmenšuje) predmet nájmu,** nepotrebný majetok; nebytový priestor nachádzajúci sa v administratívnej budove FEI STU, Ilkovičova 3 v BA, v objekte ,,D“, piate poschodie, kancelársky priestor č. 504 o výmere 14,76 m2, č. 505 o výmere 14,76m2, č. 506 o výmere 13,24 m2 a č. 507 o výmere 14,76 m2 **do 31.05.2023.**  predmet nájmu spolu: **57,52m2**. |
|  | Účel nájmu: | kancelársky a laboratórny priestor na výkon podnikateľskej činnosti nájomcu |
|  | Doba nájmu: | 01.04.2017 – 31.05.2023 |
|  | Nájomné: | kancelársky priestor (57,52m2) – 60,00 €/m2/rok, t. j. 3 451,20 €/rok,  štvrťročná výška nájomného je 862,80 €,  nájomné spolu ročne: **3 451,20 €/rok.**  nájomné je v súlade so smernicou1. |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred  a to vždy 15. dňa 1. mesiaca daného kalendárneho štvrťroka. Nájomca má v predmete nájmu  nainštalované zariadenie na meranie spotreby el. energie. Základ pre stanovenie paušálnej  sadzby tvoria náklady predchádzajúceho obdobia za dodanie vody, tepla, teplej vody  a služieb celkových priestorov FEI STU a pre nájomcu určené prepočtom podľa prenajatej  plochy. |
|  | Predkladá: | dekan FEI  STU |

V rámci uvedeného bodu kvestor upriamil pozornosť aj na odložený bod programu ohľadom NZ z ostatného zasadnutia AS STU. Dokument o.i. zahŕňal 3 zmluvy, ktorých doba nájmu začínala 1.6.2019. S nájomcami sa podarilo dohodnúť na posune o jeden mesiac, tzn. od 1.7.2019. V tejto súvislosti prítomní diskutovali aj o možnostiach sťahovania zamestnancov Útvaru medzinárodných vzťahov do budovy rektorátu, s čím členovia vedenia súhlasili. Zároveň z hľadiska obmedzenej kapacity veľkej zasadacej miestnosti na 3. poschodí   
R STU, prítomní navrhli realizovať zasadnutia AS STU v aule na Mýtnej ul., avšak priestory bude zrejme potrebné prispôsobiť potrebám nerušeného rokovania AS STU. Prorektorka Vitková sa podujala preveriť možnosti prípadnej úpravy sedenia - drevených lavíc.

**K BODU 13: Grantová schéma na podporu excelentných tímov mladých výskumníkov – vyhodnotenie výzvy**

Materiál uviedol a prezentoval prorektor Szolgay v súlade s plánom hlavných úloh.

Informoval prítomných, že výzva bola voči minulosti mierne pozmenená, podmienkou tohtoročnej výzvy bola medzifakultná spolupráca. Pozornosť upriamil na projekty FCHPT STU, ktoré svojou kvalitou vynikali a boli vypracované na vysokej profesionálnej úrovni. Ostatné fakulty podľa jeho vyjadrenia zaostávajú vo vednom štýle písania ako aj celkovou formou projektu. V nadväznosti na uvedenérektor do budúcnosti navrhol zverejniť kvalitne pripravené projekty ako vzor písania projektov aj pre ostatných.

Prorektor Szolgay upozornil, že SjF si v troch prípadoch nenašla partnera, t.j. nesplnila podmienku, a preto by v budúcnosti mali byť takéto projekty vyradené. V tejto súvislosti rektor navrhol vyňať uvedené tri projekty z tabuľky už teraz a zapísať ich mimo schému, resp. pod čiaru. Predseda AS STU, prof. Peciar za účelom efektívnejšieho hodnotenia projektov navrhol zriadiť panel hodnotiteľov, na ktorom by mohli byť predložené návrhy konzultované.

**UZNESENIE: 10.13/2019-V**

Vedenie STU schvaľuje vyhodnotenie výzvy „Grantová schéma na podporu excelentných tímov mladých výskumníkov“ s pripomienkami.

**K BODU 14: Rôzne**

**K BODU 14/A: Rôzne/Projekty podané za STU v rámci H2020 MSCA**

Materiál uviedol a prezentoval prorektor Szolgay ako informáciu o predložených projektoch MSCA H2020.

Najväčšie zastúpenie majú ITN projekty, celkovo najvyšší počet MSCA projektov bolo podaných z FCHPT STU.

Informoval, že sa na R STU uskutočnil aj informačný seminár k výzve na podávanie projektov v schéme Individual Fellowships, na ktorom sa zúčastnili okrem zamestnancov R STU aj niektorí pracovníci fakúlt. Seminár bol cielený pre ľudí zaoberajúcich sa uvedenou problematikou.

**UZNESENIE: 10.14A/2019-V**

Vedenie STU berie na vedomie informáciu o podaných projektoch STU v rámci H2020 MSCA.

**K BODU 14/B: Rôzne/Memorandum o spolupráci medzi STU, SAV a UK – návrh**

Materiál uviedol rektor ako iniciatívu UK, SAV a STU vytvoriť spoluprácu inštitúcií s cieľom rozvíjať ďalšie aktivity smerujúce k vede a výskumu na Slovensku s prípadnou možnosťou zriadenia spoločných pracovísk so spoločným výskumom a spoločnými výsledkami. Upriamil pozornosť prítomných na Čl. 3, bod 3) a otvoril k uvedenému textu diskusiu. Členovia vedenia sa po krátkej diskusii dohodli na zmene textu v znení: „Členovia vedeckého klastra sa dohodli, že externý zásah ~~zo strany štátu či tretích strán~~ ohrozujúci alebo sťažujúci činnosť niektorého z nich alebo viacerých z nich....“.

**UZNESENIE: 10.14B/2019-V**

Vedenie STU schvaľuje návrh na uzavretie Memoranda o spolupráci medzi STU, SAV a UK s pripomienkou.

**K BODU 14/C: Rôzne/Informácia k rekonštrukcii ŠD STU v Bratislave**

Materiál uviedol kvestor. Prizvaný: Ing. Hulík.

Kvestor v nadväznosti na stretnutie rektorov s premiérom informoval, že vládou SR bolo sľúbených na rekonštrukciu internátov 50 mil. EUR, z toho mala STU získať 8,6 mil. EUR. Ing. Hulík oboznámil prítomných o rozdelení finančných prostriedkov na 13 akcií zabezpečujúcich opravy a rekonštrukcie hlavne troch ŠD, a to Mladosť, Dobrovičova a Mladá garda. Členovia vedenia sa zaujímali aj o ŠD Miloša Uhra v Trnave, kde je potrebné riešiť požiarne schodisko. Ing. Hulík informoval, že doplnenie tejto akcie je podmienené schválením MŠVVaŠ SR, materiál bude priebežne aktualizovaný.

**UZNESENIE: 10.14C/2019-V**

Vedenie STU berie na vedomie informáciu k rekonštrukcii ŠD STU v Bratislave.

V rámci bodu Rôzne členovia vedenia prezentovali nasledovné ústne informácie:

Prorektorka Vitková informovala:

* o záujme FEI STU uzavrieť MOU s národnou technickou univerzitou National Technical University of Ukraine “Igor Sikorsky Kyiv Polytechnic Institute”, Faculty of Applied Mathematics z úrovne STU
* o príprave publikácie „Profesori STU“, otvorila diskusiu, či je potrebné zvýšiť náklad pre prípadné propagačné účely STU
  + prítomní vyjadrili názor, že publikácia by mala byť propagovaná vo väčšej miere na interné účely
* o probléme úhrady skrípt študentmi v knižniciach STU
* že portrét bývalého rektora, prof. Redhammera, bude v blízkej dobe doplnený na „stenu“ rektorov, ktorá sa nachádza vo veľkej zasadacej sieni

Kvestor informoval, že:

* všetci prorektori už majú k dispozícii vlastný rozpočet, s ktorým budú hospodáriť
* Nadácia pre rozvoj talentov STU má nové zloženie
* začal zostavovať rozpočet na základe podkladov z fakúlt, momentálne hospodárime z prebytkom cca 495 tis. EUR
  + v súvislosti so mzdami rektor informoval, že sa uskutoční úvodné rokovanie k personálnemu auditu na R STU

Prorektorka Bakošová informovala:

* že sa zúčastnila otvorenia zrekonštruovanej rysovne na ŠD N. Belojanisa
  + študenti sa zaujímali o historické fotografie budovy, tie by mal mať k dispozícii Archív STU

Prorektor Szolgay:

* informoval o možnostiach uskutočnenia ceremónie Dr.h.c.
  + prítomní sa zhodli, že akademickú slávnosť je najvhodnejšie spojiť s otvorením akademického roka 2019/2020
  + v tejto súvislosti sa rektor zaujímal o možnosť realizovať aspoň časť slávnosti v AJ
* dal podnet na vytvorenie etickej komisie STU, ktorá by sa zaoberala inými ako pracovno-právnymi vzťahmi
  + kvestor informoval, že STU má etický kódex, ale to nie je v niektorých prípadoch postačujúce
  + keďže uvedená problematika je blízka časti agendy prorektora Uhereka, členovia vedenia rozhodli, žeby sa touto témou mal zaoberať a navrhnúť riešenie
* informoval, že v nadväznosti na ukončenie projektov mladých by rád uskutočnil v jeseni seminár

V závere rokovania rektor poďakoval členom vedenia za aktívnu účasť a predložené materiály.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 05.06.2019 | V STU | 09:00 |  |
|  | 10.06.2019 | PAS STU | 14:00 |  |
|  | 12.06.2019 | V STU | 09:00 |  |
|  | 24.06.2019 | AS STU | 14:00 |  |
|  | 26.06.2019 | KR STU | 10:00 | 9:00 menovanie docentov |
| **Júl** | 03.07.2019 | V STU | 09:00 |  |

Zapísala: 31.05.2019 Zápisnicu overil: 03.06.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Miroslav Fikar, DrSc. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Príloha č. 1 Smernice rektora číslo 9/2013-SR „Nájom nehnuteľného majetku vo vlastníctve Slovenskej technickej univerzity

   v Bratislave“ zo dňa 12.12.2013. [↑](#footnote-ref-1)